b"\n_START_ARTICLE_\nCarmen Blanco y Trigueros\n_START_SECTION_\nBiografia\n_START_PARAGRAPH_\nNascuda a Andalusia, pel que sembla a Granada, en la d\xc3\xa8cada de 1840, va rebre a Catalunya les primeres nocions i lli\xc3\xa7ons de la seva educaci\xc3\xb3 art\xc3\xadstica. Les seves primeres obres van ser publicades en la premsa catalana, encara que va haver de marxar de la Ciutat Comtal. Carmen de Burgos va lloar la seva obra i segons ella \xc2\xables seves paraules, encara que saturades d'una picant i original\xc3\xadssima ironia, conserven el sentiment d'un cor ple de dol\xc3\xa7or i de bondat\xc2\xbb._NEWLINE_En 1878 va publicar a La Cr\xc3\xb3nica de Catalu\xc3\xb1a una col\xc2\xb7lecci\xc3\xb3 d'articles seriosos i jocosos titulada \xc2\xabRetratos de perfil, bocetos \xc3\xa1 vuelapluma\xc2\xbb, presentats per Mobell\xc3\xa1n. En 1879 public\xc3\xa0 una novel\xc2\xb7la en el peri\xc3\xb2dic El Cascabel. Endem\xc3\xa9s de novel\xc2\xb7les i llibres de contes, va escriure articles i col\xc2\xb7laboracions, a vegades sense signar, en diferents peri\xc3\xb2dics de Madrid i prov\xc3\xadncies, com El Globo, El \xc3\x81lbum Ibero-Americano, El Cascabel o La Semana Madrile\xc3\xb1a. Viatj\xc3\xa0 molt per Marroc, i va escriure cr\xc3\xb2niques de viatge de \xc2\xabgran inter\xc3\xa8s\xc2\xbb, i conegu\xc3\xa9 Clorinda Matto de Turner. Va morir el 17 d'octubre de 1921."